พอดีว่าฝังเข็มยาคุม3ปีแล้วไม่มีประจำเดือนเลย แล้วครบกำหนดวันที่ต้องถอดเข็มวันที่10พ.คที่ผ่านมา แต่ไม่ได้ไปเอาออก ถ้าไม่ไปเอาออกประจำเดือนจะกลับมาปกติไหมคะหรือว่าจะไม่มีประจำเดือนเหมือนเดิม
สวัสดีค่ะ การใช้ยาคุมแบบฝังคุมกำเนิดนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%โดยขณะฝังยาอาจทำให้ประจำเดือนไม่มาหรือมาไม่สม่ำเสมอได้ เป็นผลจากยา และไม่ได้มีผลต่อประสิทธิภาพในการคุมกำเนิดหากครบกำหนดการฝังยาควรไปเอายาคุมที่ฝังออก เพื่อไม่ให้มีฮอร์โมนระดับต่ำๆค้างในร่างกายและอาจทำให้เกิดผลข้างเคียงที่ไม่พึงประสงค์ขึ้นมาได้ หลังการเอายาฝังออก ถ้าไม่มีความผิดปกติใดๆของมดลูกหรือรังไข่ ประจำเดือนควรกลับมาเป็นปกติ